02014R1395 — HR — 01.01.2018 — 002.001

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

Promijenio:









▼B

DELEGIRANA UREDBA KOMISIJE (EU) br. 1395/2014

оd 20. listopada 2014.

o uspostavi plana za odbačeni ulov za ribolov određenih malih pelagijskih vrsta i ribolov u industrijske svrhe u Sjevernome moru







Članak 1.

Predmet

Ovom se Uredbom utvrđuju pojedinosti za provedbu obveze iskrcavanja, kako je predviđeno člankom 15. stavkom 1. Uredbe (EU) br. 1380/2013, od 1. siječnja 2015. u Sjevernome moru, kako je definirano u članku 4. stavku 2. točki (a) te Uredbe, u ribolovu utvrđenom u Prilogu ovoj Uredbi.

Članak 2.

Izuzeće na temelju stope preživljavanja

1. Odstupajući od članka 15. stavka 1. Uredbe (EU) br. 1380/2013, obveza iskrcavanja ne primjenjuje se na ulove skuše i haringe u ribolovu okružujućim mrežama plivaricama ako su ispunjeni svi sljedeći uvjeti:

— ulov se pušta prije zatvaranja određenog postotka (utvrđenog u stavcima 2. i 3. u nastavku) okružujuće mreže plivarice („točka vraćanja”),

— okružujuća mreža plivarica opremljena je vidljivim plutačama kojima je jasno označena točka vraćanja,

— plovilo i okružujuća mreža plivarica opremljeni su sustavom za elektroničko bilježenje i dokumentiranje kad, gdje i u kojem opsegu je okružujuća mreža plivarica upotrijebljena za sve ribolovne aktivnosti.

2. Točka vraćanja iznosi 80 % zatvorene okružujuće mreže plivarice u ribolovu skuše i 90 % zatvorene okružujuće mreže plivarice u ribolovu haringe.

3. Ako se okolno jato sastoji od mješavine obaju vrsta, točka vraćanja iznosi 80 % zatvorene okružujuće mreže plivarice.

4. Zabranjeno je puštanje ulova skuše i haringe nakon točke vraćanja.

5. Prije puštanja okolnog jata uzimaju se njegovi uzorci kako bi se ocijenio njegov sastav prema vrsti, struktura prema veličini i količina.

Članak 3.

▼M2

Izuzeće de minimis u 2015. i 2016.

▼B

Odstupajući od članka 15. stavka 1. Uredbe (EU) br. 1380/2013, do najviše 3 % ukupnog godišnjeg ulova skuše, šaruna, haringe i pišmolja u ribolovu pelagijskih vrsta koje ulove pelagijske koćarice do 25 metara ukupne dužine upotrebljavajući pelagijske koće (OTM) i koje love skuše, šarune i haringe u područjima ICES-a IV.b i c južno od 54° sjeverno u 2015. i do najviše 2 % u 2016. može biti odbačeno.

▼M2

Članak 3.a

Izuzeće de minimis u 2018., 2019. i 2020.

Odstupajući od članka 15. stavka 1. Uredbe (EU) br. 1380/2013, u 2018., 2019. i 2020. smije se odbaciti najviše 1 % ukupnog godišnjeg ulova skuše, šaruna, haringe i pišmolja u ribolovu pelagijskih vrsta koji se obavlja pelagijskim koćaricama ukupne dužine do 25 metara s pomoću pelagijskih povlačnih mreža (OTM/PTM) kojima se ciljano love skuša, šarun i haringa u zonama ICES-a IV.b i IV.c južno od 54° sjeverno.

▼B

Članak 4.

Dokumentacija o ulovima iz izuzeća

1. Količine ribe puštene u okviru izuzeća predviđenog u članku 2. i rezultati uzorkovanja zahtijevanog u skladu s člankom 2. stavkom 5. bilježe se u očevidnik.

2. Količine ribe odbačene u okviru izuzeća predviđenog u članku 3. bilježe se u očevidnik.

▼M1

Članak 4.a

Tehničke mjere za ribolov na papalinu u području uzdansku obalu na Sjevernome moru

Odstupajući od članka 21. stavka 3. Uredbe (EZ) br. 850/98, odobrava se ribolov na papalinu sljedećim ribolovnim alatom na području uz dansku obalu na Sjevernome moru definiranom u stavku 1. točki (c) tog članka:

(a) povlačni ribolovni alat veličine oka mrežnog tega manje od 32 mm;

(b) stezač (plivarica) ili

(c) jednostruke mreže stajaćice, zaplećuće mreže, trostruke mreže stajaćice i lebdeće (plovuće) mreže veličine oka mrežnog tega manje od 30 mm.

▼B

Članak 5.

Stupanje na snagu

Ova Uredba stupa na snagu sljedećeg dana od dana objave u Službenom listu Europske unije.

▼M2

Primjenjuje se od 1. siječnja 2015. do 31. prosinca 2020.

▼B

Ova je Uredba u cijelosti obvezujuća i izravno se primjenjuje u svim državama članicama.

▼M2









PRILOG

1. Ribolov malih pelagijskih vrsta u zoni ICES-a III.a (Skagerrak i Kattegat):







Oznaka Ribolovni alati za pelagijske vrste Ciljane vrste OTM i PTM Pelagijska povlačna mreža i pelagijska povlačna mreža koja se povlači dvama brodovima Haringa, skuša, ugotica pučinka, šarun, papalina (za prehranu ljudi) PS Okružujuća mreža plivarica Haringa, skuša, šarun, papalina (za prehranu ljudi) OTB i PTB (1) Pridnena povlačna mreža sa širilicama i pridnena povlačna mreža koja se povlači dvama brodovima Haringa, skuša, papalina (za prehranu ljudi) GNS i GND (2) Jednostruke mreže stajaćice (usidrene) i jednostruke mreže stajaćice (lebdeće) Skuša, haringa LLS, LHP Stajaći parangali, povrazi i ribarski štapovi (ručni) te povrazi i ribarski štapovi (mehanički) Skuša MIS Razni alati, uključujući klopke, vrše i pregrade Skuša, haringa, papalina (za prehranu ljudi) (1) Pridnena povlačna mreža sa širilicama i pridnena povlačna mreža koja se povlači dvama brodovima veličine oka mrežnog tega < 70 mm (2) Veličina oka mrežnog tega 50–99 mm

2. Ribolov malih pelagijskih vrsta u zoni ICES-a IV. (Sjeverno more):







Oznaka Ribolovni alati za pelagijske vrste Ciljana vrsta na koju se primjenjuje kvota OTM i PTM Pelagijska povlačna mreža sa širilicama i pelagijska povlačna mreža koja se povlači dvama brodovima (uključujući TR3) Haringa, skuša, šarun, veliki srebrnjak, ugotica pučinka, papalina (za prehranu ljudi) PS Okružujuća mreža plivarica Haringa, skuša, šarun, ugotica pučinka GNS i GND (1) Jednostruke mreže stajaćice (usidrene) i jednostruke mreže stajaćice (lebdeće) Skuša, haringa GTR Trostruke mreže stajaćice Skuša LLS, LHP i LHM Stajaći parangali, povrazi i ribarski štapovi (ručni) te povrazi i ribarski štapovi (mehanički) Skuša MIS Razni alati, uključujući klopke, vrše i pregrade Haringa, papalina (za prehranu ljudi) (1) Veličina oka mrežnog tega 50–90 mm

3. Druga plovila kojima se ciljano love male pelagijske vrste navedene u članku 15. stavku 1. točki (a) Uredbe (EU) br. 1380/2013 koje nisu obuhvaćene točkama 1. i 2. ovog Priloga.

4. Industrijski ribolov u vodama Unije u zonama ICES-a III.a i IV.: